ናብ ጥቕኦም ኣጸጊዖም ብምሕቛፍ ወይ'ውን ኣብ ጎኖም ኾፍ ኢሎም ርእሶምን መንኮቦምን ብምንካእ ኣይኮኑን እንድዮም ዘጸናንዑዎም?" ትብል። ብብርኪ ኢድካ ወይ'ውን ብጭብጦ ኢድ [ከምቲ ኣብ ላዕሊ ዝርኣይ ዘሎ ስእሊ] ሰላም ምባል ኣብ ርክብ ደቂ ሰባት ዝምልከት ክንዲ ፍረ ጣፍ እጃም የብሎምን ዝብሉ'ውን ኣለው። ዋላ'ውን ከምዚኦም ዝበሉ ኣማራጺታት እንተሃለው፡ ነቲ ሰላምታ ኢድ ብዘይ ዝኾነ ዓይነት ምኽንያት ዝሃነጾ ውሽጣዊ ስምዒት ምቅርራብን ምሕዝነትን ዝቃወሙ እዮም ዝኾኑ ትብል ኣብ ዩኒቨርሲቲ ሃርቫርድ ፕሮፌር ስነ ልቦና ስቴቨን ፒንከር። ተመሓላለፍቲ ሕማማት ሓዊሱ ኣብ ጥዕና ሕብረተሰብ ኣተኲራ እትሰርሕ ደሊና ጋርሺያ ብወገና፡ ምስ ብዙሓት ሰባት ዝነበራ ናይ ኢድ ሰላምታ ደው'ኳ እንተበለት ገለ ልምድታት ግን መሊእካ ጠጠው ንምባል ኣጸገምቲ ምኳኖም ትዛረብ። "ኣነ ምሕቛፍ ዝፈቱ ሰብ እየ" ክትብል ምስ ጓል 85 ዓመት ኣዲኣ ኣካላዊ ርሕቐት ምሕላው ኣዝዩ ከም ዘጸገመላ ብምግላጽ። "ንሳ'ውን ከማይ እያ፤ ቐሪበ ገጻ ክደራርዞ፣ ሓቊፈ ክሰዕማን ከም ዝፈትዋ ክነግራን እየ ዝደሊ" ትብል። ኣብ ኬንያ ኮሮናቫይረስ ከምዝኣተወ ተገሊጹ ሕቡእ ንሕንሕ ቻይናን ኣሜሪካን እንተኾነ እዚ ክልቲኤን ብኮቪድ-19 ንከይሓማ ስግኣት ይኾነን ኣሎ። "ንሳ ዋላ ከምቲ ዝለመድናዮ ክንተሓቛቖፍ እንተደለየት፡ ኣነ ግን እንተኣሕመምኩዋኸ?
